**Informasjon om forhåndsstemme eller fullmakt til Generalforsamling i NESK 22. april 2020**

**Forhåndsstemme**

Ved valg kan medlemmer som ikke personlig deltar på generalforsamlingen utøve sin stemmerett ved å sende inn stemmesedler til styret. Forhåndsstemmer skal innsendes i dobbelt konvolutt, hvor den ytterste konvolutten er påført avsenders navn. Styret kontrollerer stemmeberettighet og overlater forhåndsstemmen uåpnet til tellekorpset. Forhåndsstemmer må være styret i hende innen 5 dager før generalforsamlingen. Skjema som kan benyttes for å forhåndsstemme legges på klubbens hjemmeside.

Forhåndsstemme kan sendes til: Norsk Engelsksetter klubb, Postboks 17, 2645 Sør-Fron

Forhåndsstemmer må være styret i hende senest fredag 17. april 2020.

**Fullmakt**

I saker utenom valg kan medlemmer utøve sin stemmerett ved å sende fullmakt til et bestemt navngitt møtende medlem. Fullmakten skal være skriftlig og signert. Et møtende medlem kan kun representere 10 medlemmer ved fullmakt totalt. Fullmakt som kan benyttes legges på klubbens hjemmeside.

Oslo, 22. mars 2020

Styret i Norsk Engelsksetter klubb